Coba ceritain soal Kepulauan Khazar dalam bahasa melayu

Kepulauan Khazar  (, ), juga dikenali dengan nama Kepulauan Kaspia, merupakan sebuah pulauan buatan yang terletak 25 km (16 mi) di bahagian selatan kota Baku, Azerbaijan. Kepulauan ini terdiri daripada 41 pulau di wilayah seluas 3,000 hektar di Laut Kaspia. Projek ini dikatakan akan menghabiskan sekitar $100 bilion.

Di kepulauan ini, Avesta (perusahaan yang membina projek ini) akan membangunkan bandar yang dapat didiami oleh 1 juta penduduk dan terdiri daripada 150 sekolah, 50 hospital, dan pusat penjagaan kanak-kanak, taman, pusat membeli-belah, pusat budaya, universiti, litar perlumbaan Formula 1, dan Menara Azerbaijan (akan menjadi yang tertinggi di dunia). Menara yang menghabiskan pembiayaan $2 bilion itu akan menjadi titik pusat Kepulauan Khazar.

Semua kemudahan di kepulauan ini akan dapat menahan gempa bumi berskala 9.0 skala Richter. Bandar akan dilengkapi dengan 150 jambatan dan lapangan terbang besar untuk menghubungkan kepulauan dengan daratan utama.

Presiden Avesta Group of Companies, Ibrahimov Ibrahim, memberitahu wartawan bahawa penanam modal dari Amerika Syarikat, Turki, Arab, dan China telah menunjukkan minatnya terhadap projek yang menurutnya serupa dengan "Venesua baru."

Projek ini dikatakan akan selesai antara tahun 2020 hingga 2025.